open-index/open-wikipedia-markdown huggingface dataset:
Avgustyn Volosjyn

**Avgustyn Ivanovytsj Volosjyn** (ukrainsk: *Авґустин Іванович Волошин*, tsjekkisk: *Augustin Vološin*; 1874–1945) var en karpatoukrainsk prest, politiker, lærer og forfatter. Han var president for det uavhengige Karpato-Ukraina, en stat som eksisterte en kort stund i 1939.
## Liv og virke
### Prest
Volosjyn studerte ved den teologiske skole i Ungvárer og ved Universitetet i Budapest. Deretter ble han ordinert til katolsk prest innen den ukrainske gresk-katolske kirke, og i 1924 ble han pavelig prelat. 

Fra 1900 til 1917 var han professor i matematikk ved lærerseminaret i Ungvár. 
### Politiker
I 1918 ble han formann for det subkarpatiske nasjonalråd, som i 1919 søkte Tsjekkoslovakia om konføderativ tilslutning. Dette ble virkeliggjort sommeren 1919.

I 1925 ble han som representant for Det rutensk-nasjonale kristelige parti medlem av det tsjekkoslovakiske parlament. Etter den sterke autonomiseringen av Karpatoukraina (oktober 1938) var han statsminister der. Da Adolf Hitler knuste Tsjekkoslovakia i 1939 gjorde han sitt ytterste for å holde Karpatoukraina utenfor. Derfor lot han seg kåre til president av Karpato-Ukraina.

Hans presidentperiode ble like kortvarig som den nye statens uavhengighet varte. Han tiltrådte den 14. mars 1939, og allerede to dager etter var det over, ettersom Ungarn rykket inn, okkuperte og annekterte området. 

Han flyktet da via Romania og Zagreb i Kroatia til Praha, der han levde som privatperson i et kloster.

Sovjetarmeen erobret Karpatoukraina i mars 1945, og – beseglet med en traktat med det gjenopprettede Tsjekkoslovakia – gjorde det til sovjetisk territorium. 
### Fangenskap, død i fengsel
Da sovjeterne rykket inn i Praha i mai 1945 ble Volosjyn arrestert og bragt til Moskva. Der døde han den 19. juli 1945 i Butyrka-fengselet.

I 2002 ble Volosjyn ved dekret fra den ukrainske president Leonid Kutsjma gitt tittelen Helt av Ukraina og posthumt tildelt Statsordenen.

## Referanser
De historiske bøker (GT)

**De historiske bøker** er en samlebetegnelse på en gruppe bøker i Det gamle testamentet. Dette er den klart største delen av stoffet i GT.

Det historiske stoffet i Det gamle testamentet blir igjen delt inn i tre deler:
*De fire første Mosebøkene eller Tetrateuken.
*Det deuteronomiske historieverket som inneholder Femte Mosebok, Josva, Dommerne, Første og Andre Samuelsbok og Første og Andre Kongebok.
*Det kronistiske historieverket som inneholder Første og Andre Krønikebok, Esra og Nehemja.

I tillegg til disse, kan også Ruts bok, Esters bok, Jona og deler av Daniel klassifiseres som historisk stoff.
John James (skuespiller)

**John James** (født 1956) er en amerikansk skuespiller kjent fra tv-serien *[[Dynastiet]]*.

John James ble født John James Anderson som sønn av radiomannen Herb Oscar Anderson.

Han tv-debuterte i dagsåpeserien *[[Search for Tomorrow]]* i 1977 hvor han medvirket i flere episoder. I 1981 fikk han rollen som Jeff Colby i *Dynastiet*. Han spilte rollen frem til seriens slutt i 1989, men hadde ett opphold fra 1985 til 1987 da han gjorde samme samme rolle i utbryterserien *[[The Colbys]]*. Han gjentok rollen i den todelte miniserien **' (1991).

Etter ''Dynastiet'' har han medvirket i noen TV-filmer, samt hatt en fast rolle i såpeseriene ''[[As the world turns]]'' (2003–2004) og ''[[All My Children]]'' (2006–2007).

Han har ellers medvirket i noen mindre kjente filmer.

== Privatliv ==
Han giftet seg i 1989 med den australske modellen Denise Coward.

== Filmografi ==

=== Filmer ===
* ''Peril'' – Scott (2000)
* ''Icebreaker'' – Will Langley (2000)
* ''Illegal Aliens'' – Big Tony (2007)
* ''Chronology'' – Tom (2016)
* ''Christmas Camp'' – Ben (2018)
* ''The ObamaGate Movie'' – James Comey (2020)
* ''Axcellerator'' – Sy (2020)
* ''Evil at the Door'' – Roebuck (2022)
* ''Find Her'' – Robert Marks (2022)
* ''[[My Son Hunter]]'' – President [[Joe Biden]] (under produksjon)
=== TV-serier ===
*''[[Search for Tomorrow]]'' – Tom 'Junior' Bergman #3 (1976–1979)
*''[[Dynastiet]]'' – Jeff Colby (1981–1989)
*''[[Fantasy Island]]'' (1 episode, "The Big Set/Nancy and the Thunderbirds", 1982)
*''[[The Love Boat]]'' – Dr. van Damme (4 episoder, 1982)
*''[[Finder of Lost Loves]]'' – Father Michael Bretton (1 episode, "Yesterday's Child", 1984)
*''[[The Colbys]]'' – Jeff Colby (1985–1987)
***' – Jeff Colby (miniserie) (1991)
**[[Touched by an Angel]]* – Sam Carver (1 episode, "What Are Friends For?",  1998)
**[[The Love Boat: The Next Wave]]* – Ray Kennedy (1 episode, "Bermuda Triangle Episode", 1998)
**[[Pacific Blue (TV-serie)|Pacific Blue]]* – (1 episode, "S.N.A.F.U.", (2000)
**[[As the World Turns]]* – Eric 'Rick' Decker (11 episoder, 2003–2008)
**[[All My Children]]* – Jeff Martin (32 episoder, 2006–2007)
**Tales* – Asa (1 episode, 2022)
**A Friend in the Woods* – Einy Doran (2022)

### TV-filmer
* *He's Not Your Son* – Ted Barnes (1984)
* *Haunted by Her Past* – Eric Beckett (1987)
* *Perry Mason: The Case of the Ruthless Reporter* – Brett Huston (1991)
* *Partners 'n Love* – Carey Mays (1991)
* *Lightning: Fire from the Sky* – Porter Randall (2001)
* *The ObamaGate Movie* – James Comey (2020)
* *Christmas in Tune* (2021)

## Referanser


## Eksterne lenker
*
Krivitjere

**Krivitjere** (belarusisk крывічы, kryvičý; russisk кривичи) var en folkegruppe innenfor et stammeforbund av tidlige østslavere mellom 500-tallet og 1100-tallet e.Kr. i sentrum av dagens Russland i de øvrige områdene av Volga, Dnepr og vestlige Daugava, områdene sør for elven Velikajas nedre løp samt deler av området rundt elven Nemunas.

## Etymologi
I henhold til den tysk-russiske lingvisten Max Vasmer har navnet sannsynligvis sin opprinnelse fra deres mytiske forfar prins Kriv hvis tilnavn er avledet fra adjektivet *krivoy* («bøyd/kroket») på grunn av en mulig medfødt skavank.

## Historie
Ved et tidspunkt på 500-tallet forlot krivitjere fjellkjeden Karpatene og spredte seg nordøstover og blandet seg med spredte finsk-urgiske og baltiske stammefolk. Krivitjere spilte en framtredende rolle i koloniseringen av området mellom elvene Volga og Kljazma. Sammen med dregovisjere, radimisjere, polosjanere og en del baltiske stammer ble de forgjengerne og opprinnelsen til dagens moderne Belarus.

Krivitjere erlot seg mange arkeologiske monumenter, slike som levninger jordbruksbosetninger med spor etter jernverk, smykkekunst, håndverk fra smier og annet, lange gravhauger fra 500- til 800-tallet med kremerte levninger; gravhauger med krigere jordlagt med rike gravgjenstander; særegen smykkekunst som armbånd med ringer og glassperler gjort av strukket metalltråd. Ved slutten av det første årtusen hadde krivitjerne allerede godt utviklet jordbruk med produksjon av krøtter. Etter å ha bosatt seg langs handelsrutene til væringene som strakte seg ned til Konstantinopel drev krivitjerne også handel med nordboerne. Deres stammesentra var Gnezdovo, Izborsk, og Polotsk.

Som stamme tok krivitjerne del i de militære hærtoktene til Oleg av Novgorod og Igor av Kiev mot Østromerriket. De er også omtalt i det greske skriftet med latinsk tittel, *[[De Administrando Imperio]]*, som Κριβιτζοί. På 970-tallet ble fyrstedømmet Polotsk nevnt i krøniker for første gang. Polotsk var da styrt av den norrøne Ragnvald (*Rogvolod*, som på litauisk har «rag(a)nvald-ys» betydningen en mann som styrer/hekser/kontrollerer eller manipulerer hekser).

## Moderne bruk av navnet
* I dag betyr ordet «Krievs» på latvisk «russisk» eller «russer», og ordet «Krievija» betyr «Russland». Via de baltiske områdene ble ordet kjent i Sentral-Europa. Eksempelvis skrev en krønikeskribent i Duisburg i 1314: «Frater Henricus Marschalcus... venit ad terram Crivitae, et civitatem illam, guae parva Nogardiadicitur cepit». Og i den polske utgivelsen *Kazanie na Pogrzeb Maryanny Korsakywnej* (Lublin, 1687. Б. II, 49) ble helgenen Paraxedis fra Polotsk kalt «Regina Krivitae» («krivitjernes dronning»).
* «Kryvich» («Крывіч») var navnet på tidsskriftet til den belarusiske historikeren Vaclau Lastouski som ble utgitt i Kaunas i Litauen i årene 1923 til 1927.
## Referanser
Den tyske trosbekjennelse

**Den tyske trosbekjennelse** var en slags «trosbekjennelse» som ble publisert av det nazistiske SS-forlaget Nordland-Verlag i 1938, i tidsskriftet «Nordland». Det følger malen fra de kristne trosbekjennelser, og må sees på som et ledd i den nazistiske kamp mot kristendommen og fremme av en egen germanskorientert religiøsitet.

Trosbekjennelsen lød:

:*Jeg tror på Gud, 
:*en allevig god far, 
:*verdens skaper og alle goders giver.

:*Jeg tror på folkenes guddommelige misjon 
:*til utbygning og fremme av det guddommelige skaperverk.

:*Jeg tror at Gud til alle tider har gitt folkene og verden menn,
:*som ikke med undere men med vidunderlige gjerninger
:*bevarte sitt folk og det guddommelige skaperverk fra undergang.

:*Jeg tror derfor på Adolf Hitlers guddommelige misjon
:*til redning av det tyske folk
:*og til opprettholdelsen av den guddommelige verdensorden.

:*Jeg tror på vårt blods hellighet,
:*våre forfedres guddommelige kraftkilde
:*og på en artsegen, blodbundet tysk guddom.

:*Jeg tror på forfedrenes hellige samfunn
:*og et evig liv i det tyske folk.

:*Jeg tror på det tyske folks evige oppstandelse
:*ved det hellige slektskaps skjød.

:*Jeg tror derfor på det hellige germanske stortyske rike!

:*Og på dets beståen i evighet!
Mělník

**Mělník** (IPA:) er en by i regionen Sentral-Böhmen i Tsjekkia.

## Geografi
Mělník ligger cirka 35 kilometer nord for Praha, ved ved sammenløpet av elvene Vltava og Elben. Byen ligger på høyre side av Elben og er hovedstaden i det viktigste av Tsjekkias vindistrikter. Vinen herfra må ikke forveksles med vinen fra den bulgarske byen Melnik.

Utenfor byen ligger det store Mělník kullkraftverk med en installert effekt på 1&nbsp;050 MW.

## Severdigheter
Et vartegn for Mělník er slottet som ligger på en høyde like overfor Vltavas utløp i Elben.

St. Peter og Paulkirken (*Kostel sv. Petra a Pavla*) er utviklet fra et tidigere slottskapell fra det 11. århundret. Det firkantete tårnet er bevart fra denne tiden.

*Prahaporten* fra det 15. århundret er den gjenværende del av den gamle bymuren.

*St. Ludmillakirken* stammer fra 1583.

Rådhuset fra 1389 ble mot slutten av det 17. århundret omformet i barokkstil.

## Vennskapsbyer
*  Wetzikon i Sveits

## Referanser


## Eksterne lenker
*
William A. Fillinger

**William A. Fillinger** (født 11. november 1867 i Christiania, død 16. oktober 1938 i New Orleans i Louisiana i USA) var en norskfødt amerikansk katolsk prest i jesuittordenen. Han emigrerte til USA kort etter sin konvertering til katolisismen, og virket hele sin prestetid i de amerikanske Sørstatene, for det meste ved jesuittenes universitet i New Orleans. Han var i sin levetid verdens eneste norske jesuitt.

## Liv og virke
### Bakgrunn
Han var det nest yngste av 23 barn av en ikke-katolsk familie. Han var først elev på det katolske St. Josephs Institutt i Kristiania til han var 14 år. Så dro han til studier i Grenoble i Frankrike. Han ble katolikk i 18-årsalderen i forbindelse med et besøk til valfartsstedet Notre-Dame de La Salette nær Grenoble, der han ble vitne til et mirakel.

### Konvertering
Han bad om undervisning i den katolske tro, og konverterte i 1885. I 1886 dro han for et år til en jesuittskole i Belgia og der bestemte han seg for å tre inn i jesuittordenen. Så kom han tilbake for å ta avskjed med sine foreldre i Christiania. 

I 1887 reiste han til USA, der han den 13. september 1887 ble opptatt som medlem av jesuittordenen i deres novisiat i Macon i Georgia. Der studerte han i fire år.

### Prest i jesuittordenen
Han ble presteviet i 1902 i kapellet i Woodstock College i Maryland av erkebiskopen av Baltimore, kardinal James Gibbons. Han så da sin mor igjen; hun reiste over for å være med ved ordinasjonen. Hun ble alvorlig syk, og den nybakte pater William var ved hennes sykeleie. Før hun døde, konverterte hun til den katolske tro. Han gav henne de siste sakramenter, og forrettet i hennes begravelse.

Fader Fillinger arbeidet i undervisning, særlig ved jesuittenes Loyola University i New Orleans i Louisiana.  

Han virket også blant annet med oppbygging av den katolske kirkes menigheter i det sentrale Florida, og var fra 1920 den første sogneprest i *St. Clement's Catholic Church* i Plant City (Hillsborough County) der. Kort etter var han tilbake i New Orleans for så å permanent bli der ved jesuittenes universitet. 

Det meste av sin tid virket han som professor ved jesuittenes universitet i New Orleans. I løpet av sin lange karriere underviste han 1&nbsp;800 gutter, og det er ikke noen nedtegnelser eller rykter som at han fikk en eneste fiende blant dem, trass i sitt rykte som streng lærer. Men i klasserommet hadde han ry for «terror». Han ble ansett som den strikteste blant lærerne, men det var hans måte å aldri gi en «utilfredsstillende»-karakter i oppførsel. Alle guttene fikk A i oppførsel. «De ypper seg, men de er velmenende».  

I hele hans presteliv var det umulig for ham å besøke sitt fedreland, ettersom jesuitter var forbudt ifølge Grunnloven i Norge helt frem til sent i 1956.

## Referanser
Nordland-Verlag

**Nordland-Verlag** var et forlag i Tyskland med tilknytning til det nasjonalsosialistiske styret. Det var forlaget til SS, og hadde hovedsete i Magdeburg og Berlin. Det var direkte underlagt Oswald Pohl.

## Historie
Forlaget ble grunnlagt sommeren 1933 for å fremme filosofisk og skjønnlitterær litteratur i pakt med nasjonalsosialistisk ideologi. Første publikasjon var tidsskriftet *[[Die Notwehr]]*. 

Forlaget utgav også tidsskriftet *Nordland*.

## Forfattere
I alt utgav forlaget verker fra ca. 160 forfattere. Blant dem var:

* Kurt Eggers
* Henrik Herse
* Hanns Johst
* Kurt Pastenaci
* Franz Graf Zedtwitz (Feldmünster, roman fra et jesuittinternat) 
* Wulf Sörensen, d. i. Frithjof Fischer
* Felix Dhünen, d.i. Franz Sondinger
* Heinz Kindermann
* Walter Löhde.

## Litteratur
* Heinrich W. Schild u. Audrey Gregory. *Der Nordland Verlag und seine Bücher: Eine Bibliographie mit Dokumentation zu Verlagsgeschichte und Verlagsproduktion.* Toppenstedter Reihe, Bd. 12. Toppenstedt: Uwe-Berg-Verlag, 2005. ISBN 3-922119-12-3
Kolín

**Kolín** er en tsjekkisk by som ligger ved Elben i de sentrale delene av landet. Den har cirka 32&nbsp;000 innbyggere og ligger i regionen Sentral-Böhmen cirka 55 kilometer øst for Praha.

## Referanser


## Eksterne lenker
*
Fylkeslege

**Fylkeslege** (tidligere **amtsfysikus**) er den øverste offentlige lege i et fylke i Norge. Stillingen innbefatter rådgivningsfunksjon for Statsforvalteren og fylkets øvrige myndigheter i spørsmål som gjelder helsestell og funksjonen er nærmeste overordnede for de øvrige offentlige leger i det aktuelle fylket.

## Se også
* Statens helsetilsyn
* Kommunelege

## Eksterne lenker
*Lov om statlig tilsyn med helse- og omsorgstjenesten mv. (helsetilsynsloven). §3
Jakob T. Hoff

**Jakob Tøkersen Hoff** (født 1843 i Ørland, død 1924) var ordfører i Ørland 1882–1916 og stortingsrepresentant (V) for 1892–1906 og 1910–12.

Han drev fiske i ungdommen, var bonde på gården Vårtun på Hov, Opphaug fra 1870–1916, var herredstyremedlem 1878–1919, ordfører 1882–1916 og stortingsmann 1892–1906 og 1910–12. 

Han var innehaver av Kroningsmedaljen, 7. juni-medaljen og Medaljen for borgerdåd. Den første av disse fikk han som medlem av komiteen som planla Haakon VIIs kroning i 1906. 

I Ørland kommunes jubileumsberetning (1937) omtales Hoff som «bygdens ’Grand old man’ framfor noen annen». Det er reist en minnesten med et relieff over ham på Ørland kirkegård.

Gjennom søstera Johanne (1837-1887) var han svoger med ordfører i Bjugn og Stjørna Johan Arnt Hegvik.
## Referanser


## Eksterne lenker
*
Kristin Holte

**Kristin Holte** (født 1986) er en norsk functional fitness-utøver og ernæringsfysiolog mest kjent for sine resultater i CrossFit Games. Hun er opprinnelig fra Hokksund i Viken, er bosatt i Nittedal, og er datter av langrennsløperen Geir Holte.   

Holte har en allsidig idrettsbakgrunn, primært fra friidrett. Hun har blant annet NM-gull i innendørs stavsprang fra 2009. Hun vant NM i vektløfting i 2015 i 58 kg klassen.

Hun begynte for alvor med CrossFit og functional fitness i 2012 og ble raskt Norges beste, for så å hevde seg internasjonalt. Hun har oppnådd en rekke priser og har pallplasseringer i større internasjonale konkurranser inkludert å vinne Nordic Showdown og Europas største turnering, Battle of London. I 2014 kvalifiserte hun seg første gang til CrossFit Games i USA, siden har hun deltatt ytterligere syv ganger.   

Hun vant NM i functional fitness i 2021, hvor hun også mottok den første kongepokalen i functional fitness. Samme året ble hun også verdensmester i functional fitness. 

Kristin Holte la opp i januar 2022. 

Hun var med i innspillingen av «Mesternes mester» sommeren 2022 og serien ble sendt på NRK i 2023. Hun ble temavinner i program 2, 5, 7 og 9 og satte også rekord i Kronidioten med 40 runder pluss 4 hinder. Holte kom helt til finalen sammen med Olaf Tufte, men Tufte ble for sterk og vant. 

Hun gav ut boken *3-2-1-go! - styrke, skills og mental trening* sammen med Sara Lossius januar 2023. 

## Meritter, CrossFit

## Medaljer i norske mesterskap

## Referanser




## Eksterne lenker
* Unbroken.no - Rising star Kristin Holte
Filmåret 1948

**Filmåret 1948** er en oversikt over lanserte filmer, fødte og filmpersonligheter i 1948.

## Årets filmer
### A - G
* *[[Abbott og Costello i redselskabinettet]]*
* *[[Anna Karenina (film, 1948)|Anna Karenina]]*
* *[[Bygg og bli gær'n]]*
* *[[De fordømtes legion]]*
* *[[Den hemmelighetsfulle leiligheten]]*
* *[[En svensk tiger (film)|En svensk tiger]]* 
* *[[Fort Apache]]*
* *[[Gift dere, jenter]]*

### H - N
* *[[Havnebyen (film)|Havnebyen]]*
* *[[Jeanne d’Arc (film, 1948)|Jeanne d’Arc]]*
* *[[Jeg viser børster]]*
* *[[Kampen om tungtvannet (film)|Kampen om tungtvannet]]*
* *[[Ladies of the Chorus]]*
* *[[Lilla Märta kommer tillbaka]]*
* *[[Noose]]*

### O - U
* *[[Piraten (film)|Piraten]]*
* *[[Red River (film)|Red River]]*
* *[[Repet]]*
* *[[Ring Northside 777]]*
* *[[Scudda Hoo! Scudda Hay!]]*
* *[[Sierra Madres skatt]]*
* *[[Soldat Bom]]*
* *[[Synd (1948)|Synd]]*
* *[[De tre musketerer (film fra 1948)|De tre musketeter]]*
* *[[Travkongen]]*
* *[[Trollfossen (film)|Trollfossen]]*
* *[[Ugagnskråka]]*

### V - Å
* *[[Vår i luften]]*
* *[[You Were Meant for Me (film)|You Were Meant for Me]]*
* *[[Ådalens poesi (film, 1948)|Ådalens poesi]]*

## Fødsler

## Dødsfall

|-
|rowspan=1| Januar || 18. || Charles Magnusson ||  || filmprodusent, fotograf, filmselskapsdirektør, regissør og manusforfatter ||align=center| 60 ||align=center| 1887 ||

|rowspan=2| Februar || 11. || Sergej Eisenstein || () || filmregissør og filmteoretiker ||align=center| 49 ||align=center|  ||

| 29. || Oscar Heurlin ||  || skuespiller ||align=center| 59 ||align=center| 1889 ||
|-
|rowspan=2| Mars || 4. || Antoine Artaud ||  || skuespiller og regissør ||align=center|51 ||align=center| 1896 ||
|-
| 17. || Johan Eklöf ||  || skuespiller ||align=center|72 ||align=center| 1875 ||

|rowspan=2| April || 3. || Bror Berger ||  || skuespiller, manusforfatter, regissør og produsent ||align=center|74 ||align=center| 1874 ||

| 19. || Jullan Jonsson ||  || skuespiller ||align=center|65 ||align=center| 1882 ||
|-
|rowspan=1| Mai || 3. || Gideon Wahlberg ||  || forfatter, teaterleder, skuespiller og komponist ||align=center|57 ||align=center| 1890 ||

|rowspan=1| Juli || 21. || D.W. Griffith ||  || filmregissør ||align=center|73 ||align=center| 1875 ||
|-
|rowspan=2| September 
| 13. || Paul Wegener ||  || skuespiller ||align=center|73 ||align=center| 1874 ||
|-
|27. || Olga Adamsen ||  || skuespiller ||align=center| 86 ||align=center| 1862 ||

|rowspan=1| November 
| 22. || Karin Alexandersson ||  || skuespiller ||align=center| 70 ||align=center| 1878 ||
|-
|rowspan=1| Desember 
| 29. || Andreas Aabel ||  || skuespiller ||align=center| 37 ||align=center|1911 ||
|}

## Bildegalleri

Paul Wegener.jpg|Paul Wegener (1874–1948)
DWGriffith.jpg|David Wark Griffith (1875–1948)
Carl_Weathers_(cropped_3_by_4).jpg|Carl Weathers(1948–2024)


## Referanser


## Eksterne lenker
*
Ørland Ballklubb

**Ørland Ballklubb** (stiftet 18. januar 1994) er et idrettslag fra Ørland på Fosen i Trøndelag.

Klubben ble stiftet som en sammenslåing av klubbene *[[Opphaug Idrettslag]]*, *[[Brekstad Ballklubb]]* (etablert 1932) og ballidrettsdelen av *[[Idrettslaget Yrjar]]*, og har avdelinger for både fotball og håndball.
Før klubben ble stiftet hadde man Seniorlag i fotball under navnet Ørland i årene 1990-1994.

## Fotball
A-laget i fotball for menn spiller i 2018 i 4. divisjon. 
Kvinnelaget hadde et samarbeid med Fotballklubben Fosen, og spilte i 2012 i 3. divisjon.

### 5. divisjon 2011

### 5. divisjon 2012

### 5. divisjon 2013

### 5. divisjon 2014

## Kjente utøvere
* Jo Tessem, fotball
* Kjell Rune Sellin, fotball
* Sivert Solli, fotball

## Eksterne lenker
*
Sarita Skagnes

**Sarita Skagnes** (født 2. januar 1969 i Punjab India) er en indisk norsk forfatter og foredragsholder. Hun debuterte i 2007 med selvbiografien *Bare en datter*. For den boken mottok hun Åpenhetsprisen på Verdensdagen for psykisk helse i 2008. Prispengene på 10&nbsp;000 kroner gav hun til Fadderbarnas framtid.

## Oppvekst
Sarita ble født og hadde sin barndom i India. Da hun ble født ble hun datter nummer 3 i familien, og det var en skam. Pikebarn hadde ingen særlig verdi i India. Det førte til at hun ble byttet bort med en fetter. Han ble tatt opp som en sønn i familien, mens Sarita ble slave hos en tante. Allerede 4 år gammel ble hun voldtatt av en fetter. Hun hadde en grusom barndom, da tanten solgte henne for piller da tanten var pillemisbruker. 12 år gammel ble hun gitt bort til besteforeldrene for å stelle de gamle, og fikk det bedre. Hennes foreldre og søsken flyttet til Norge og da hun var 15 år kom faren tilbake til India og voldtok henne. Etter dette ba bestemoren faren hennes om å ta henne med til Norge.

Da hun kom til Norge gjorde hun opprør til tross for at faren truet med nye voldtekter. Senere giftet hun seg med en norsk mann og skiftet identitet.

## Bibliografi
* 2007 *Bare en datter* ISBN 9788205373532

## Priser
* 2008 Åpenhetsprisen
 
## Kilder
* www.mentalhelse.no om Sarita Skagnes
* www.dagbladet.no Frihetens pris

## Eksterne lenker
*
Endre Skjørestad

**Endre Skjørestad** (født 2. mai 1953) er en norsk advokat. Han er tidligere lokalpolitiker (Sp) for Sandnes kommune og statssekretær i Finansdepartementet. 

Fra mars 2009 til 2010 var han styreleder av Statens finansfond og var styreleder i Flytoget fra 2003 til 2013. Han har vært styreleder i Finanstilsynet siden 2010 og har i tillegg flere andre styreverv

Skjørestad ble utdannet jurist i 1978 og begynte i advokatfirmaet Wyller, Pedersen og Haver i 1983. I 1985 ble han partner. Firmaet endret i 1997 navn til Advokatfirmaet Haver.  Han satt i Sandnes kommunestyre fra 1984 til 1995. De to siste årene var han varaordfører. I perioden 1997 til 2000 var han statssekretær i Finansdepartementet og fra 2005 til 2014 var han leder av Karanteneutvalget som skiftet navn til Karantenenemnda.

## Referanser


## Eksterne lenker
* 
* 
*  Om Endre Skjørestad , fra advokatfirmaet Haver
Omloop Het Nieuwsblad 2009

**Omloop Het Nieuwsblad 2009** var den 64. utgaven av Omloop Het Nieuwsblad, og ble arrangert 28. februar 2009. Thor Hushovd vant innspurten i Gent foran Kevyn Ista og Juan Antonio Flecha.

## Resultat

## Eksterne lenker
* Rapport (Engelsk)
Nokon kjem til å komme

***Nokon kjem til å komme*** er et skuespill av den norske forfatteren Jon Fosse, utgitt i 1996. Stykket var det første Fosse skrev, høsten 1992 og vinteren 1993 men det ble verken utgitt eller oppført før i 1996, da som det tredje av hans stykker; etter *Og aldri skal vi skiljast* (1994) og *Namnet* (1995). *Nokon kjem til å komme* hadde urpremiere på Det norske teatret i 1996 og ble utgitt av Samlaget samme år.

Handlingen i stykket er, som i de fleste av Fosses stykker, knyttet til et lite antall personer, med vage personkarakteristikker. Stykket åpner med at *Ho* (som er "rundt tretti år) og *Han* (som er i "femtiårene"), kommer til et gammelt hus ved havet, som de har kjøpt og ønsker å bosette seg i, for å realisere sitt forhold. Kort tid etter ankomsten får paret besøk av *Mannen*, en enslig mann i slutten av tjue-åra, som både er nabo og den som har solgt dem huset. Mannen er i og for seg harmløs, men parets potensielle uro og engstelse blir projisert mot ham, og gjør ham til «en katalysator for kjærlighet, død og seksualitet». Stykket har en åpen slutt, hvor det forblir uavklart hvorvidt parets forhold kan reddes.

Ulike oppsetninger har presentert stykket som psykothriller, som et stykke om angst, eller som et stykke om erotikk. 

## Referanser
Broumov

**Broumov** er en tsjekkisk by som ligger nord i landet nær grensen til Polen. Den har cirka 8&nbsp;000 innbyggere. Byen ligger i regionen Hradec Králové.

## Vennskapsbyer
*  Forchheim i Tyskland

## Referanser


## Eksterne lenker
*
Øystein Wang

**Øystein Wang** (født 11. august 1957) er utdannet teolog og jazzmusiker. 

Han startet jazzbandet Pastor Wang Quintet i 1991 og spiller mest piano.

Han er far til jazzmusiker og kontrabassist Ellen Andrea Wang og onkel til artisten Marthe Wang.

## Diskografi
* *Korsvægen by night* 1997
* *Swingende salmer* 2000
* *Pastorale* 2004
* *Blå hymne* 2008
* *Gloria – solo piano* 2010

## Eksterne lenker
* profil på nyesalmer.no
Rogvolod

**Rogvolod** (belarusisk Рагвалод, Rahvalod; russisk Рогволод, Rogvolod), ca. 920–978 e.Kr. var den første kjente hersker av fyrstedømmet Polotsk i dagens Belarus som er bevitnet i russiske krøniker, og styrte i årene 945–978. 

I *[[Nestorkrøniken]]* er han kjent som Рогъволодъ, *Rogvolod*, sannsynligvis en slavisk form for det norrøne navnet Ragnvald. Kilden sier at han kom fra «over havet», noe som betyr at han var nordboer og kom fra Norden, mest sannsynlig fra Sverige, skjønt navnet Ragnvald synes i henhold til sagalitteraturen å være et relativt vanlig navn for vestlendinger i Norge, uten at det skal brukes som bevis på opprinnelse. Han skal også ha hatt en bror ved navn «Turi», kanskje egentlig Tor. 

Rogvolod etablerte seg i Polotsk på midten av 900-tallet på det sted hvor Minsk ligger i dag. Han søkte å oppnå en allianse med Vladimir I den store i 978. Pakten ble forseglet med at han giftet bort sin datter Rogneda (eller Rahneda, kanskje slavisk for Ragnhild), men hun nektet på fornærmelig vis å godta avtalen ved å slå fast at «Ikke vil jeg trekke støvlene av en trellkvinnes sønn». Det viser til en russisk skikk at en av brudens skikker var å trekke støvlene av sin ektefelle. Vladimir angrep da Rogvolod og hans to sønner, og drepte dem alle. Deretter tok han Rogneda med makt til sin hustru.

## Referanser


## Se også
* Væring
* Rusere

## Eksterne lenker
* Łatyszonek, Oleg (2005): *[https://web.archive.org/web/20070702031739/http://kamunikat.fontel.net/www/czasopisy/annus/2005/03.htm On the Scandinavian origin of Rahvalod]* / *Annus Albaruthenicus/Год беларускі* №6. (Ales' Bely)
Chlumec nad Cidlinou

**Chlumec nad Cidlinou** er en tsjekkisk by som ligger i de sentrale delene av landet. Den har cirka  5&nbsp;000 innbyggere. Byen ligger i regionen Hradec Králové.

## Referanser


## Eksterne lenker
*
Astrakhan statsuniversitet

**Astrakhan statsuniversitet** (russisk Астраханский государственный университет) er et russisk universitet lokalisert i Astrakhan, administrativt senter for Astrakhan oblast. Universitet ble grunnlagt i 1932 og er det største undervisningssenter ved Det kaspiske hav.

Universitetets struktur består av fem institutter, bestående av økonomiske fag, naturfag, humanistiske fag og andre fag innenfor vitenskap, pedagogikk og psykologi. Universitetsområdet består av ti bygninger hvorav fire er studentinternater. I 2008/2009 er det 17 300 studenter hvorav 700 er utenlandske.

## Referanser


## Eksterne lenker
*
Stephen Moyer

**Stephen Moyer** (født 1969) er en britisk skuespiller. Han er kjent for sin rolle som vampyren Bill Compton i TV-serien *[[True Blood]]*.

## Privatliv
Moyer ble født i Brentwood i Essex, hvor han ble navngitt Stephen John Emery. I 2000 fikk han sønnen Bill, og i 2002 ble datteren Lilac født. Han giftet seg med kollegaen i *True Blood*, Anna Paquin, etter å ha vært forlovet i ett år. 

Moyer har studert ved St. Martin's School og ved the London Academy of Music and Dramatic Art. Han har engasjert seg mye i Brentwood Theatre, spesielt i støtte for deres kampanje *Reaching Out, Building On*, for å lage backstage-fasiliteter.

## Filmografi
* *[[True Blood]]* (2008) (US TV)
* *[[Restraint (2008 film)|Restraint]]*  (2008)
* *[[Empathy]]* (2007) (TV)
* *[[The Starter Wife]]* (2007) (US TV)
* *[[88 Minutes]]* (2007) 
* *[[Lilies (TV series)|Lilies]]* (2007) (TV)
* *[[Portovero]]* (2006) 
* *[[Ravenswood (film)|Ravenswood]]* (2006) 
* *[[Land of the Blind]]* (2006) 
* *[[Waking the Dead (TV series)|Waking the Dead]]* (2005) (TV)
* *[[Undiscovered]]* (2005)
* *[[The Final Quest (TV series)|The Final Quest]]* (2004) (TV) 
* *[[NY-LON]]* (2004) (TV)
* *[[Deadlines]]* (2004)  
* *[[Entrusted]]* (2003) (TV) 
* *[[Perfect (film)|Perfect]]* (2003)
* *[[Menace (TV series)|Menace]]* (2002) (TV) 
* *[[Uprising (movie)|Uprising]]* (2001) (US TV) 
* *[[Men Only (TV series)|Men Only]]* (2001) (TV) 
* *[[Princess of Thieves]]* (2001) (TV) 
* *[[Trinity (film)|Trinity]]* (2001) 
* *[[Peak Practice]]* (2000) (TV)
* *[[Quills]]* (2000) 
* *[[Sunburn (TV series)|Sunburn]]* (2000) (TV)
* *[[The Secret (TV series)|The Secret]]* (2000) (TV) 
* *[[Cold Feet (TV series)|Cold Feet]]* (1999) (TV)
* *[[Life Support (UK TV series)|Life Support]]* (1999) (TV)
* *[[Midsomer Murders]]* (1999) (TV)
* ** (1999) (TV) 
* *[[Ultraviolet (TV serial)|Ultraviolet]]* (1998) (TV)
* *[[Comic Act]]* (1998) 
* *[[The Grand (TV series)|The Grand]]* (1997) (TV) 
* *[[Prince Valiant (1997 film)|Prince Valiant]]* (1997)
* *[[A Touch of Frost (TV series)|A Touch of Frost]]* (1997) (TV)
* *[[Cadfael (TV-serie)|Cadfael]]* (1996) (TV-serie)
* *[[Lord of Misrule (TV series)|Lord of Misrule]]* (1996) (TV) 
* *[[Conjugal Rites]]* (1993) (TV)

## Referanser


## Eksterne lenker
* 
* Stephen Moyer Online
* Stephen Moyer Dot Net
Eierrådighet

I teorien har den som har **eierrådighet** rett til å handle fullstendig etter forgodtbefinnende såfremt ikke spesifikke lovbestemmelse forbyr handlingen, i praksis setter andre individers utøvelse av grunnleggende rettigheter og friheter snevre grenser for eierrådigheten. Særlig gjelder dette når eiendomsrett til naturressurser kommer i konflikt med lokalbefolkningens næringsfrihet.
Carlo Ambrogio Lonati

**Carlo Ambrogio Lonati** (ca. 1645 – 1710/1715) var en italiensk komponist, fiolinist og sanger.

## Biografi
Lonati var fiolinist ved visekongen av Napolis hoff fra 1665 til 1667, hvor han også tok roller i operaer. Deretter arbeidet han ti år som konsertmester og sanger ved Christina av Sveriges hoff i Roma. Her traff han Alessandro Stradella og Lelio Colista. Lonato samarbeidet med Stradella også senere i Genova. I Roma komponerte han tallrike fiolin- og triosonater som ble forbilder for Arcangelo Corelli og Henry Purcell. I likhet med Corelli underviste Lonati den unge Francesco Geminiani. Francesco Maria Veracini betegnet i 1760 Lonati som den mest virtuose fiolinist i sitt århundre.

## Verk
Instrumentalverkene er bevart på manuskriptform, blant dem er noen triosonater og *12 Sonate per violino e basso continuo* tilegnet keiser Leopold I av Det tysk-romerske rike, blant annet med en 600 takters Ciacona. Seks av disse verkene er notert i skordatur. Via Johann Georg Pisendel kom denne sonatesamlingen til Dresden, der originalene forsvant i 1945. Lonati var lite interessert i å trykke sine verker, og Veracini siterer ham på at grunnen var at han ikke ville de skulle falle i hendene på personer som «knapt nok kunne klokka».

## Referanser


## Kilder
* 

## Litteratur
* Willi Apel: *Die italienische Violinmusik im 17. Jahrhundert*. Franz Steiner Verlag, Wiesbaden 1983, ISBN 3-515-03786-1
* Erich Schenk et.al.: «Die Triosonate», *Das Musikwerk* bind 20. Laaber-Verlag, Laaber 2005, ISBN 3-89007-623-8
Daughtry (album)

***Daughtry*** er det selvtitulerte debutalbumet fra det amerikanske bandet Daughtry, med Chris Daughtry som frontfigur.

Albumet er det raskestselgende musikkalbum i Nielsen SoundScan historien. Det ble utgitt 21. november 2006 av RCA Recordsog 19 Recordings Limited. Det har solgt over 4 millioner eksemplarer kun i USA, og mottatt 4 x platinaplate (2008). Totalt har albumet solgt over 17 millioner album verden over.

Første single fra albumet, *It's Not Over*, ble nominert til Grammy Awards i klassen «Best Rock Song» og «Best Rock Performance by a Duo or Group with Vocals», sporet «Home» ble nominert i klassen «Best Pop Performance by a Duo or Group with Vocals», mens albumet ble nominert i klassen «Best Rock Album». 

Albumet debuterte på andreplass på den amerikanske Billboard Top 200-albumlisten, bak Jay-Zs *Kingdom Come*. Det solgte 304 000 eksemplarer den første uken. Etter ni uker gikk albumet til førsteplass på listen.

## Sporliste
# «It's Not Over»  – 3:35 (Chris Daughtry, Greg Wattenberg, Mark Wilkerson, Ace Young)
# «Used To» – 3:32 (Chris Daughtry, Howard Benson)
# «Home» – 4:15 (Chris Daughtry)
# «Over You» – 3:27 (Chris Daughtry, Brian Howes)
# «Crashed»  – 3:31 (Nina Ossoff, Dana Calitri, Kathy Sommer, Chris Daughtry)
# «Feels Like Tonight» – 4:01 (Martin Sandberg, Lukasz Gottwald, Shep Solomon)
# «What I Want» (featuring Slash) – 2:48 (Chris Daughtry, Brian Howes)
# «Breakdown» – 4:01 (Chris Daughtry)
# «Gone» – 3:21 (Chris Daughtry)
# «There and Back Again» – 3:15 (Chris Daughtry, Brent Smith)
# «All These Lives» – 3:24 (Chris Daughtry, Mitch Allan)
# «What About Now» – 4:10 (Ben Moody, David Hodges)
;Bonusspor
# «Sorry» – 3:41 – iTunes- (Matthias Weber)
# «Home» (Akustisk) – 4:15 – Wal-Mart
# «Crashed» (Akustisk) – 3:17 – Wal-Mart
# «Wanted Dead or Alive» – 4:31 – American Idol.com Download Bonus
# «Breakdown» (konsertopptak) – 4:02 – UK bonusspor
;U.S. Deluxe Edition
# «Feels Like the First Time» (Foreigner cover) – 3:24
# «It's Not Over» (konsertopptak) – 4:05
# «Home» (Akustisk) – 4:13
# «What About Now» (Akustisk) – 4:32

## Sertifiseringer og salg

## Eksterne lenker
*
Daughtry

**Daughtry** er et amerikansk rockeband fra Nord-Carolina med Chris Daughtry som frontfigur.

Bandet ble stiftet i 2006 etter at Chris Daughtry hadde deltatt i og kommet på femteplass i American Idol. Debutalbumet *[[Daughtry (album)|Daughtry]]* ble utgitt i november 2006 og kom fort opp på første plass på Billboard 200, og etter to år har det solgt over 17 millioner eksemplarer verden over. Albumet ble også det bestselgende albumet i 2007 ifølge Billboard. 

Det andre albumet *[[Leave This Town]],* kom I juli 2009 og debuterte som nummer en Billboard 200 listen, dette ble da det andre albumet til Daughtry som havnet på første plass på Billboard 200.  

## Medlemmer
;Dagens medlemmer
* Chris Daughtry – vokal, gitar (2006 – )
* Josh Steely – gitar (2006 – )
* Brian Craddock – gitar (2007 – )
* Josh «JP» Paul – bassgitar, bakgrunnsvokal (2006 – )
* Joey Barnes – trommesett, bakgrunnsvokal, keyboard (2006 – )

;Tidligere medlemmer
* Jeremy Brady – gitar, bakgrunnsvokal (2006 – 2007)

## Diskografi
**[[Daughtry (album)|Daughtry]]* – 2006
**[[Leave This Town]]* – 2009
**[[Break the Spell]]* – 2011
**Baptized - 2013*

## Eksterne lenker
* 
* 
* 
*
Haugesund Dampskibsselskab

**Haugesund Dampskibsselskab** (**HDS**) var et rederi som ble stiftet 18. september 1877 i Haugesund i Rogaland fylke. Selskapet drev med lokalrutefart i området mellom Bergen og Stavanger og ble særlig velkjent i ruten Haugesund-Bergen ytre led. 

Konsesjonen på ruten på Bergen ble overført til Hardanger Sunnhordlandske Dampskipsselskap 1. mai 1980, mens selskapets gjenværende hurtigbåtrute Haugesund-Stavanger ble overtatt av Det Stavangerske Dampskibsselskab i august 1984 som samtidig kjøpte HDS' siste båt, westamaranen «Haugesund» og rederiet ble avviklet.

## Flåteliste

## Referanser
Norihito Kobayashi

**Norihito Kobayashi** (født 4. mai 1982) er en japansk kombinertløper. Han ble født i Akita, men han bor i Sapporo og representerer skiklubben *Tokio Biso Ski Team*. Han har sin styrke i langrennssporet.

Kobayashi debuterte i verdenscupen den 12. februar 2000, med en 21.-plass på Gundersen-rennet i Sapporo. Under Junior-VM i 2001 i polske Karpacz tok han gull i Gundersen og bronse i sprint. Han deltok også i VM i Lahtis i underkant av en måned senere, men han oppnådde kun en 33.-plass på sprinten. Under OL i 2002 tok han 17.-plass på sprinten, og under OL i 2006 tok han 18.-plass på sprinten, 16.-plass i Gundersen og sjetteplass i lagkonkurransen.

Kobayashis beste individuelle plassering i et verdensmesterskap er en femteplass på sprinten i VM i Liberec i 2009, og under samme mesterskap var han med på å ta gull i lagkonkurransen. Han gikk siste etappe for det japanske laget, og han spurtslo tyske Tino Edelmann og norske Magnus Moan i kampen om gullet.

Hans beste resultat i verdenscupen er to fjerdeplasser i sprint, en i 2006 og den andre i 2008.

## Referanser


## Eksterne lenker
*
Stiftelsesdokument

**Stiftelsesdokument** er et dokument som oppretter en juridisk enhet, eksempelvis en forening, et aksjeselskap eller en stiftelse, vanligvis opprettet i forbindelse med et stiftelsesmøte. Utover å måtte inneholde stifters underskrift og stiftelsesdato, bestemmer eventuell lovgivning angående den enkelte enhetstype hva stiftelsesdokumentets innhold skal være for å være gyldig.

## Norge
I Norge er opprettelsen av stiftelsedokument lovpålagt og regulert gjennom aksjeloven, stiftelsesloven, og foretaksregisterloven. For registrering i Brønnøysundregistrenes enhetsregister må alle virksomheter, stiftelser og foreninger ha et gyldig stiftelsesdokument.

## Se også
* Aksjeloven
* Selskapsformer i Norge

## Referanser




## Eksterne lenker
* Eksempel på stiftelsesdokument for lag og forening (PDF) hos Brønnøysundregistrene
* Opprette stiftelsesdokument for aksjeselskap hos Brønnøysundregistrene
Wille und Macht

***Wille und Macht*** var et tysk nasjonalsosialistisk månedstidsskrift i det tredje rike. Det ble utgitt av *[[Reichsjugendführer]]* Baldur von Schirach, som var leder for Hitler-Jugend fra 1931 til 1940.

Fullt navn var *Wille und Macht. Führerorgan der nationalsozialistischen Jugend.* Det ble utgitt i München fra *Zentralverlag der NSDAP*.
Nymburk

**Nymburk** er en tsjekkisk by som ligger i de sentrale delene av landet ved Elben. Den har cirka 15&nbsp;000 innbyggere og ligger i regionen Sentral-Böhmen cirka 45 kilometer øst for Praha. Byen ble grunnlagt rundt 1275 av Ottokar II av Böhmen.
 
## Vennskapsbyer
*  Mytyshi, (Russland)
*  Neuruppin, (Tyskland)
*  Vrútky, (Slovakia)
*  Żarów, (Polen)

## Referanser


## Eksterne lenker
*
Fraktefartøy

**Fraktefartøy** er skip som er beregnet på føring av last i nærsjøfart. 

I Norge betyr dette typisk kystfart, stor kystfart (kysten pluss Sverige og Danmark) eller Nordsjøfart. Tradisjonelt er et fraktefartøy en mindre, ikke-spesialisert lastebåt uten passasjerinnredning som ikke går i rutefart, men løsfart/trampfart og eies av en selvstendig eier og ikke et større ruteselskap. Den norske frakteflåten har alltid vært dominert av rederier der reder og skipper gjerne er samme person.

De fire viktigste markedssegmentene for fraktefartøy i Norge er brønnbåt, kysttank, bulk og stykkgods.

Fraktefartøyenes historie kan føres tilbake til jektefarten og lignende fart med fiskeriprodukter og andre råvarer fra landdistriktene inn til byene med diverse handelsvarer som returlast.

## Se også
* Containerskip

## Referanser


## Eksterne lenker
* 
* Fraktefartøyenes Rederiforening
Chomutov

**Chomutov** (tysk: *Komotau*) er en tsjekkisk by som ligger nordvest i landet nær grensen til Tyskland. Den har cirka  46&nbsp;000 innbyggere. Byen ligger i regionen Ústí nad Labem.

## Referanser


## Eksterne lenker
*
Göran Rosander

**Göran Fredrik Rosander** (1933&ndash;1996) var en svensk etnolog og museumsmann.

Göran Rosander vokste opp i Dalarna. Han var landsantikvar i Jämtland i perioden 1967-1971, og var ansvarlig for utstillingsvirksomheten ved länsmuseet Jamtli. Han drev også etnologiske undersøkelser i distriktet.

Han ble så ansatt ved Nordiska museet i Stockholm, og var med på å etablere samdokprosjektet i 1977.

Han ble senere gift med den norske etnologen Gerd Aarsland Sønju, som også skiftet etternavn til Rosander. Göran Rosander flyttet til Norge, og var gjennom 1980-tallet og like frem til sin død ansatt ved Norsk etnologisk granskning, Universitetet i Oslo.

## Referanser
Most (by)

**Most** er en tsjekkisk by som ligger nordvest i landet. Den har cirka  63&nbsp;000 innbyggere. Byen ligger ved elva Bílina i regionen Ústí nad Labem, cirka 77 kilometer nordvest for Praha.

## Vennskapsbyer
* Meppel, (Nederland)
* Marienberg, Tyskland
* Ptolemaida, Hellas
* Gävle, Sverige
* Kortrijk, Belgia
* Thunder Bay, Canada
* Jekaterinburg, Russland
* Ulaanbaatar, Mongolia
* São Paulo, Brasil
* Lahtis, Finland
* București, Romania
* Venezia, Italia
* Shanghai, Kina
* Ōsaka, Japan
* Buenos Aires, Argentina
* Brisbane, Australia
* Kulon Progo, Indonesia

## Referanser


## Eksterne lenker
*
Most

**Most** kan vise til:

*Most (saft) – saft
*Most (by) – by i Tsjekkia i regionen Ústí nad Labem
*Most (film) – kortfilm
*Most (roman) – roman av Cecilie Løveid
*MOST (Forsvaret) - står i det norske Forsvaret for «mobbing og seksuell trakassering»
Starship Troopers (film)

***Starship Troopers*** er en science fiction-actionfilm fra 1997 regissert av Paul Verhoeven, med manus av Edward Neumeier, med Casper Van Dien, Dina Meyer og Denise Richards i noen av hovedrollene. Filmen er løselig basert på den kontroversielle romanen med samme navn skrevet av Robert A. Heinlein.

Den har fått fire oppfølgere (2004-2017) som har høstet lite oppmerksomhet.

## Handling
I en tenkt fremtid har romferder mellom stjernene blitt vanlig, og en intergalaktisk regjering, kjent som United Citizen Federation, regjererer. Menneskeheten har endt opp i en nådeløs og blodig krig med en rase insektlignende vesener, kjent som «Arachnider» (eller bare slengnavnet «Bugs») fra planeten Klendathu eller «Bug Planet». John D. «Johnny» Rico, hans kjæreste Carmen, og hans beste venn Carl er alle ferdig med high school i Buenos Aires. De verver seg alle sammen for å bli «medborgere» etter avtjent tjeneste. Johnny ender opp i det mobile infanteriet som vanlig soldat. Der blir han og de andre rekruttene drillet av Career Sergeant Zim. "Dizzy"  Johnny får vite at Carmen er så fornøyd med sin trening som pilot, at hun vil gjøre en militær karriere ut av det, og slår opp med Rico. 
Etter en treningsulykke der en av lagmedlemmene hans blir drept, blir Rico fjernet som lagleder og pisket som straff. Da Rico forbereder seg på å slutte fra det «Mobile Infanteriet», blir Jorden angrepet av «Arachnidene» og en meteor, sendt ut av de treffer og ødelegger Buenos Aires og dreper foreldrene til Rico og vennene hans. Da invasjonsplanene mot «Klendathu» blir kjent, bestemmer Rico seg for å fortsette som soldat og bli med på invasjonen, sammen med resten av hans medsoldater.

## Skuespillere

## Produksjon
### Scener

Scenene på «bug-planeten» ble filmet i et området i of Hell's Half-Acre i Natrona County, Wyoming.

## Referanser


## Eksterne lenker
* 
*  Starship Troopers Audio Soundboard
Harman International Industries

**Harman International Industries** er et internasjonalt selskap innen lyd- og underholdningsutstyr. Selskapet er notert på New York-børsen (NYSE: HAR). Selskapet designer, produserer og markedsfører lyd- og underholdningsprodukter for bil, hjem, kino og møtelokaler, samt elektronikk for profesjonelle lydfolk. Harman Internationals konsument-avdeling lager høyttalere, CD- og DVD-spillere og -opptakere og forsterkere under forskjellige merkenavn som Harman Kardon, JBL, and Infinity. Harmans automotive avdeling selger lydanlegg til flere store bilmerker, Toyota/Lexus, BMW og General Motors. Den profesjonelle divisjonen lager lydutstyr slik som studiomonitorer, forsterkere, mikrofoner og miksebord for studioer, kinoer, konserter og annet. Hovedkontoret ligger i Stamford, Connecticut, USA. 

## Historie
Dr. Sidney Harman og Bernard Kardon startet forløperen til Harman International, Harman Kardon, i 1953.  Både Harman og Kardon var ingeniører og hadde jobbet ved Bogen Company, som den gang var stor innen PA-systemer. Deres samarbeide hjalp til å starte en ny industri: hi-fi-lyd. Så tidlig som i 1954 gjorde bedriften hi-fi tilgjengelig for vanlige forbrukere da de introduserte verdens første hi-fi-mottaker, Festival D1000.  Fire år senere kom de med verdens første stereo-mottaker.

Harman kjøpt ut partneren i 1956 og utvidet Harman Kardon. På midten av 1970-tallet var Harman-Kardon et lokomotiv i den amerikanske stereo-industrien. Selskapet profitterte på å selge separate komponenter. Istedenfor å selge stereoanlegg som integrerte enheter, begynte Harman-Kardon å selge separate mottakere, høyttalere, forsterkere og andre enheter, slik at kjøperne kunne skreddersy sine egne anlegg.

I 1976 solgte Harman selskapet sitt til konglomeratet Beatrice Foods, som delte opp selskapet og solgte deler av det. I 1980 sto bare 60% av selskapet igjen. I 1978 startet Harman *Harman International Industries* og kjøpte opp igjen mange deler av hans tidligere selskap. I 1986 ble selskapet børsnotert og fortjenesten ble brukt til å kjøpe opp andre selskaper som Soundcraft og DOD Electronics Corp. På 1990-tallet solgte Harmans selskap produkter med merkevarer som Harman Kardon, Infinity, Epicure, JBL Professional, UREI, Soundcraft, Allen & Heath, Studer, DOD, Lexicon, AKG, BSS, Orban, DBX, Quested og Turbosound.

## Merkevarer
*AKG Acoustics – mikrofoner, hodetelefoner
*Audio Access – A/V-kontrollere
*Becker Autosound – bilunderholdning
*BSS Audiohttps://web.archive.org/web/20090228023936/http://www.bss.co.uk/ – signalprossesering
*Crown International – profesjonelle forsterkere
*dbx Professional Products – signalprosessorer
*DigiTech – gitar-produkter
*harman kardon – lydsystemer for hjem og bil
*Infinity – høyttalere for hjem og bil
*JBL – forsterkere og høyttalere for hjem og bil
*Lexicon – digital prosessering
*Mark Levinson – lydsystemer for hjem og bil 
*QNX – sanntidsprogramvare, stemmeprosessorer, bil-multimedia
*Revel – hjemmehøyttalere
*Soundcraft – miksepulter
*Studer – digitalt opptak

## Referanser


## Eksterne lenker
*
Dina Meyer

**Dina Meyer** (født 22. desember 1968) er en amerikansk film- og fjernsynsskuespillerinne, best kjent for sine roller i *[[Starship Troopers (film)|Starship Troopers]]* og *[[Saw (film)|Saw]]*-filmene.

## Personlig
Meyer ble født i Queens, New York, der faren som eide et bilverksted bodde. Hun har to brødre, en eldre og en yngre. Meyer elsker å danse og spilte skuespill fra ung alder, men det var ikke før hun gikk ut fra universitet at hun begynte å arbeide for å bli skuespillerinne. Hun gikk på Long Island University, der hun tok hovedfag i forretningsadministrasjon. Blant hennes hobbyer er snowboarding, rollerblading og sykling. Hun bor i Los Angeles.

Hun har ifølge meldinger i media hatt romantiske forhold med både Billy Joel i 2001 og Shane West fra 2001-2003.

## Skuespillerkarriere
Meyers film debut var i fjernsynsfilmen *[[Strapped]]* i 1993, selv om hennes rolle i thrilleren *[[Johnny Mnemonic (film)|Johnny Mnemonic]]* kanskje var hennes store gjennombrudd. Før det hadde hun også en mindre rolle i ungdomsserien *[[Beverly Hills 90210]]* som Lucinda Nicholson. I tillegg til *Johnny Mnemonic*, hadde hun andre roller i sciencefictionproduksjoner, som *[[Starship Troopers (film)|Starship Troopers]]*, *Birds of Prey* og *[[Star Trek Nemesis]]*. Tre av hennes mest nylige filmer var skrekkfilmen fra 2004, *[[Saw (film)|Saw]]*, fulgt av oppfølgerne *[[Saw II]]*, *[[Saw III]]* og *[[Saw IV]]*. Hun gjorde flere gjesteopptredener på komedieserien *[[Venner for livet]]* (som kjæresten til Joey) og på *[[Miss Match]]*. Hun spilte også en av hovedrollen i serien *Point Pleasant*. I mars 2006 var Meyer i premiereepisoden av serien *Thief* som Wanda, men rollen hennes ble ikke med videre i serien.

## Filmografi

## Referanser


## Eksterne lenker
* 
*